SALIBANDY

# YLEISTÄ

Sotilasurheiluliiton salibandymestaruuskilpailuissa noudatetaan Suomen Salibandyliiton sääntöjä sekä Suomen Sotilasurheiluliiton yleissääntöjä alla olevin poikkeuksin.

# OSANOTTO-OIKEUS

Salibandymestaruuskilpailuun voivat ottaa osaa Sotilasurheiluliiton rekisteröidyt jäsenseurat, jotka esiintyvät varuskunnan urheilijoiden nimellä. Samalta paikkakunnalta tuleva useampi joukkue nimetään XXXVU I , XXXVU II jne.

# EDUSTUSOIKEUS

Edustusoikeus yleissääntöjen mukaisesti. Perheenjäsenillä ei ole osallistumisoikeutta.

# MESTARUUSKILPAILUJEN JÄRJESTÄMINEN

## Kilpailukutsu

Kilpailukutsu on julkaistava vähintään kolme (3) kuukautta aikaisemmin yleissääntöjen mukaisesti.

Kutsu on hyväksytettävä kilpailuvaliokunnalla ennen sen julkaisua.

Kilpailukutsussa tulee olla mm.

- järjestäjä, yhteyshenkilöt

- kilpailupaikka ja aika

- sarjat, joukkueiden enimmäismäärät

- osanottomaksu

- huoltojärjestelyt, mm. majoitus

- ohjeet ilmoittautumisesta

- Ohjeistus varusmiehille: **Kaikkien varusmiespelaajien on käytettävä otteluissa suojalaseja.**

## Otteluohjelma ja kilpailuohjeet

## Otteluohjelma ja kilpailuohjeet on julkaistava viikkoa ennen kilpailuja. Ennen niiden julkaisua ne on hyväksytettävä kilpailuvaliokunnalla

## Varustus

Varusmiehet esiintyvät sotilasasussa tai yhtenäisessä urheiluasussa.

Kilpailusuorituksen aikana joukkueet esiintyvät yhtenäisissä numeroilla varustetuissa pelipaidoissa ja lyhyissä housuissa.

Pelaajien, jotka ovat syntyneet 1.1.1999 tai myöhemmin, on käytettävä otteluissa suojalaseja.

Kaikkien varusmiespelaajien on käytettävä otteluissa suojalaseja.

## Palkinnot

Turnauksen eri sarjoissa on kiertopalkinnot.

Sotilasurheiluliitto palkitsee mestaruuskilpailumitaleilla:

- Varusmiessarjassa kolme parasta (max 20 mitalia/joukkue)

- Ylemmässä loppusarjassa (A) kolme parasta (max 20 mitalia/joukkue)

- Alemmassa loppusarjassa (B) kaksi parasta (max 20 mitalia/joukkue)

- Ikämiessarjassa voittajajoukkue (max 20 mitalia)

- Joukkuemitali kaikille mitalijoukkueille

Muusta palkitsemisesta vastaa järjestävä seura.

# TUOMARINEUVOSTO

Tuomarineuvosto perustetaan yleissääntöjen mukaisesti.

# KILPAILUT

## Yleistä

SotUL:n salibandymestaruuskilpailut ratkaistaan vuosittain jäljempänä esitetyn ottelujärjestelmän mukaisesti.

Kilpailujen järjestäjällä on oltava voimassa oleva vastuuvakuutus.

Kaikissa otteluissa on pidettävä pöytäkirjaa, jossa on oltava vähintään joukkueiden nimet, pelaajaluettelot, aika ja paikka sekä pöytäkirjan pitäjän että erotuomareiden nimet.

**Suomen Sotilasurheiluliiton kaikissa kilpailu- ja ottelutapahtumissa on nuuskan, tupakan sekä alkoholin ja muiden päihteiden käyttö sekä päihtyneenä esiintyminen tapahtumaan osallistuvilta kielletty. Salibandykilpailuissa kielto koskee myös kilpailuhallien välitöntä läheisyyttä, esim. ulko-ovien edustaa, hallin parkkipaikkaa.**

## Sarjat

### Henkilökunta

- ilmoittautumisten ja järjestäjien resurssien mukaan

- pelataan lohkojärjestelmän mukaisesti

- tarpeellinen määrä lohkoja ( neljä (viisi) joukkuetta / lohko )

- lohkojako suoritetaan edellisen vuoden menestymisen mukaan

lohko 1 ed. vuoden 1,lohko 2 ed. vuoden 2, lohko 3 ed. vuoden 3 jne.

### Ikämiehet

- 40 -vuotiaat ja vanhemmat

- maalivahti voi olla 35 v tai vanhempi

- naisten osallistumisella joukkueessa ei ole ikärajaa.

- ilmoittautumisten mukaan

- pelataan lohkojärjestelmän mukaisesti

- lohkojaon esittää järjestävä seura (esityksen hyväksyy SotUL:n kilpailuvaliokunta).

### Varusmiehet

- ilmoittautumisten mukaan

- pelataan lohkojärjestelmän mukaisesti

- lohkojaon esittää järjestävä seura (esityksen hyväksyy SotUL:n kilpailuvaliokunta).

## Ottelujärjestelmä (Säännöt)

Kaikissa sarjoissa on kaikilla joukkueilla oltava vähintään kolme (3) ottelua.

### Henkilökunta

Ottelut pelataan lohkossa yksinkertaisena sarjana. Lohkojen ykköset ja kakkoset jatkavat ylemmässä loppusarjassa (A-sarja) ja kolmoset ja neloset (viitoset) alemmassa loppusarjassa. (B)

Ylempi loppusarja (A) pelataan yksinkertaisena sarjana. Voittaja on SotUL:n mestari.

TAI

Lohkojen ykköset ja kakkoset pelaavat ristiin välieräpaikoista ja edelleen mitaliotteluihin.

- A1-B2, A2-B1, C1-D2, C2-D1 ja edelleen

- A1-B2 voittaja - C2-D1 voittaja

- A2-B1 voittaja - C1-D2 voittaja

- edellisten ottelujen voittajat loppuotteluun ja hävinneet pronssiotteluun

SEKÄ

Alempi loppusarja (B) pelataan myös ns. pudotuspeleinä: puolivärierät, välierät, loppuottelu, alkusarjan sijoitusten perusteella.

- A3-B4, A4-B3, C3-D4, C4-D3 ja edelleen

- A3-B4 voittaja - C3-D4 voittaja

- A4-B3 voittaja - C4-D3 voittaja

- edellisten ottelujen voittajat loppuotteluun ja hävinneet pronssiotteluun

Loppuottelun voittaja on SotUL:n B-mestari.

Järjestävällä seuralla on mahdollisuus päättää muusta alkusarjan jälkeisten pelien suorituksista paikalliset mahdollisuudet ja tarvittavien ottelujen määrä huomioiden. Mahdolliset muutokset hyväksyy SotUL:n kilpailuvaliokunta

### Ikämiehet

Ottelut pelataan lohkossa yksinkertaisena sarjana. Lohkojen ykköset ja kakkoset jatkavat pudotuspeli kierroksille, jotka pelataan seuraavasti:

- A1-B2, A2-B1, C1-D2, C2-D1 ja edelleen

- A1-B2 voittaja - C2-D1 voittaja

- A2-B1 voittaja - C1-D2 voittaja

- edellisten ottelujen voittajat loppuotteluun ja hävinneet pronssiotteluun

### Varusmiehet

Ottelut pelataan lohkossa yksinkertaisena sarjana. Lohkojen ykköset ja kakkoset jatkavat pudotuspeli kierroksille, jotka pelataan seuraavasti:

- A1-B2, A2-B1, C1-D2, C2-D1 ja edelleen

- A1-B2 voittaja - C2-D1 voittaja

- A2-B1 voittaja - C1-D2 voittaja

- edellisten ottelujen voittajat loppuotteluun ja hävinneet pronssiotteluun

## Pistelasku

Mikäli lohkossa kahdella/useammalla on sama pistemäärä, ratkaistaan paremmuus

1. keskinäisen ottelun tuloksen perusteella

2. keskinäisten ottelujen tuloksien perusteella (pisteet)

3. keskinäisten ottelujen maalierolla

4. keskinäisten ottelujen tehtyjen maalien määrällä

5. keskinäisten ottelujen päästettyjen maalien määrällä

6. kaikkien ottelujen maalierolla

7. kaikkien ottelujen tehtyjen maalien määrällä

8. tuomarineuvoston suorittamalla arvonnalla

Pisteet jaetaan siten, että

- voitetusta ottelusta saa kolme (3) pistettä

- tasapelistä yhden (1) pisteen

- tappio jättää pisteittä (0)

Pudotus- tai pronssiottelun päättyessä tasan ratkaistaan paremmuus voittomaalikilpailulla sekä loppuottelu viiden (5) minuutin äkkikuolemaperiaatteella ja edelleen tarvittaessa voittomaalikilpailulla etukäteen kolmella (3) nimetyllä pelaajalla ja edelleen tarvittaessa pelaaja-pelaaja vastaan periaatteella.

## Peliaika ja aikalisä

- kaikissa otteluissa vähintään 2 x 12 tai 1 x 20 minuuttia ns. juoksevaa peliaikaa, jossa kello pysäytetään salibandyliiton sääntöjen mukaisesti, mutta ottelun kaksi (2) viimeistä minuuttia on tehokasta peliaikaa.

HUOM ! Tuomarilla on oikeus ajanpeluun tai muun syyn takia pysäyttää peliaika muulloinkin.

Aikalisä ( 30 sek)

- kaikissa otteluissa yksi (1) aikalisä / joukkue

## Erotuomarit

Otteluissa käytetään pääsääntöisesti SotUL:n erotuomariryhmää ja/tai salibandy-tuomarikurssin käyneitä erotuomareita. Kaikki ottelut pyritään tuomitsemaan kahdella tuomarilla.

SotUL:n erotuomariryhmän korvauksista sovitaan erikseen ennen mestaruuskilpailua erotuomariryhmän ja järjestäjien kanssa. Muiden mahdollisesti käytettävien tuomareiden sopimisen ja korvaamisen hoitaa kisajärjestäjä.

Erotuomariryhmän jäsen voi myös osallistua kilpailuun pelaajana / joukkueenjohtajana.

## Rangaistukset

Noudatetaan salibandyliiton hyväksymiä rangaistuksia. Pelaaja, joka saa PR3:n (entinen törkeä ottelurangaistus, TOR) ei saa pelata ennen kuin tuomarineuvosto on käsitellyt asian. Lisenssipelaajan ollessa kyseisessä tapauksessa on tuomarineuvoston tarvittaessa raportoitava myös Suomen Salibandyliittoa. Tarvittaessa tuomarineuvosto voi käsitellä myös muita rangaistuksia ja antaa lisärangaistuksia.

## Joukkueen koko

Joukkueeseen saa kuulua korkeintaan 20 henkilöä, joista yhden on oltava nimetty joukkueenjohtaja. Varusmiesjoukkueen joukkueenjohtaja on oltava henkilökuntaan kuuluva.

Johto- ja huoltohenkilöitä saa olla enintään viisi (5), jotka pitää olla nimetty osanottoluettelossa.

## Vastalauseet

Mahdollisesta vastalauseesta on ilmoitettava suullisesti välittömästi ottelun päätyttyä ottelun erotuomarille. Kirjallinen vastalause on jätettävä viimeistään 10 minuutin kuluttua ottelun päättymisestä tuomarineuvostolle tai ottelun toimitsijoille.

Vastalausemaksu on 20 euroa. Maksu palautetaan jos vastalause hyväksytään.

## Luovutukset

Jos joukkue luopuu kilpailuista tai ilman pätevää syytä ei siihen osallistu, jää osanottomaksu järjestäjälle.

Ottelun luovuttamisessa toimitaan salibandyliiton sääntöjen mukaan. Eli jos joukkue joutuu luovuttamaan ottelun, on lopputulos 5–0 ei-rikkoneen joukkueen hyväksi tai saavutettu tulos, mikäli tämä on edullisempi ei-rikkoneelle joukkueelle.